SCC โชว์กำไรปี 58 โต 35% แจงธุรกิจเคมีภัณฑ์ยังดี
SCC โชว์กำไรปี 58 โต 35% แจงธุรกิจเคมีภัณฑ์ยังดี ส่วนแบ่งกำไรจากเงินลงทุนในบริษัทร่วมเพิ่มขึ้น
17 ก.พ. 2559

บริษัท ปูนซิเมนต์ไทย จำกัด (มหาชน) หรือ SCC และบริษัทย่อยรายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 4.54 หมื่นล้านบาท หรือ 37.83 บาทต่อหุ้น เพิ่มขึ้น 35.6% จากปีก่อนที่มีกำไรสุทธิ 3.36 หมื่นล้านบาท หรือ 28.01 บาทต่อหุ้น
โดยกำไรที่ปรับขึ้นในปี 58 เนื่องจากจากธุรกิจเคมีภัณฑ์มีผลการดำเนินงานดีขึ้น แม้ธุรกิจซิเมนต์และผลิตภัณฑ์ก่อสร้างในประเทศมีผลการดำเนินงานลดลง นอกจากนี้ยังมีส่วนแบ่งกำไรจากเงินลงทุนในบริษัทร่วมเพิ่มขึ้น